Source: https://www.poyry.fi/uutiset/electrowatt-engineering-osaksi-jaakko-poyry-groupia
Timestamp: 2020-02-21 15:59:57+00:00
Document Index: 7816398

Matched Legal Cases: ['KKO ', 'KKO ', 'KKO ', 'kko ', 'kko ', 'kko ', 'kko ', 'kko ', 'kko ', 'kko ']

ELECTROWATT ENGINEERING OSAKSI JAAKKO PÖYRY GROUPIA | Pöyry in Finland
Etusivu Uutiset ELECTROWATT ENGINEERING OSAKSI JAAKKO PÖYRY GROUPIA
PÖRSSITIEDOTE 12.1.1999
ELECTROWATT ENGINEERING OSAKSI JAAKKO PÖYRY GROUPIA
Jaakko Pöyry Group on 11.1.1999 käyttänyt optio-oikeuttaan hankkia osake -enemmistö sveitsiläisestä Electrowatt Engineering AG:sta. Jaakko Pöyry Groupin osakeomistus Electrowatt Engineering AG:sta kasvaa 70 %iin, nykyisestä 49 %:sta.
Osakekaupan arvo on 3,9 miljoonaa euroa. Kauppahinta on maksettu käteissuorituksella. Electrowatt Engineering AG:n muiden osakkeenomistajien, Göhner Stiftung (20 % omistusosuus) ja Nordostschweizerische Kraftwerke AG (10 % omistusosuus), kanssa on aloitettu keskustelut näiden osakeomistuksen vaihtamisesta Jaakko Pöyry Group Oyj:n osakkeisiin.
Electrowatt Engineering on maailman johtavia energia-alan suunnittelu- ja projektinjohtoyrityksiä, joka on erikoistunut vesi- ja lämpövoimaan, ydinvoiman turvajärjestelmiin sekä jätteenpolttoon. Lisäksi Electrowatt Engineering on Euroopan johtavia raideliikennejärjestelmien ja tunneliväylien suunnittelijoita. Electrowatt Engineering -konsernin liikevaihto vuonna 1997 oli noin 125 miljoonaa euroa. Yhtiön palveluksessa on tällä hetkellä noin 350 henkilöä Sveitsissä ja 800 henkilöä 25 muussa maassa.
Yhdessä Jaakko Pöyry Group ja Electrowatt Engineering AG muodostavat osakkuusyhtiöt huomioiden yhden maailman suurimmista riippumattomista suunnittelutoimistoista. Konsernin liikevaihto on runsaat 350 miljoonaa euroa ja sen palveluksessa on yli 4000 henkilöä. Toiminnallisesti Jaakko Pöyry Group:n ja Electrowatt Engineering AG:n Energia- sekä Infrastruktuuri ja Ympäristö - liiketoiminnat on yhdistetty 1999 alusta alkaen.
Erkki Pehu-Lehtonen, toimitusjohtaja Jaakko Pöyry Group Oyj, puhelin 09-8947 2999
Teuvo Salminen, varatoimitusjohtaja Jaakko Pöyry Group Oyj,
puhelin 040-5009 706 tai +41-1-3852 451
Keskeiset teidotusvälineet